Subject: Re: Lepiku kinnistu juurdepääsust riigiteelt nr 22150
From: "Peeter O" <[email-masked]>
To: Herkki Rõõm <[email-masked]>, <[email-masked]>
Date: Thu, 18 Dec 2025 14:39:56 +0200

Tere,

Käesolevaga edastan taotluse millega soovime välja selgitada infot Elva 
vallas, Metsalaane külas, Lepiku (katastritunnusega 33101:003:0655) 
kinnistule juurdepääsu tee loomise võimaluste kohta riigiteelt nr 22150 
Elva - Puhja.

Teed on vaja kinnistule ligipääsuks, sest antud hetkel see puudub.

Volitus on lisatud manusesse.

Lugupidamisega,

Volitatud esindaja:

Peeter Õkva

+372 56826752

On Thu, May 4, 2023 at 10:38 AM Herkki Rõõm <[email-masked] 
<mailto:[email-masked]> > wrote:

Tere,

Olete esitanud Transpordiametile pöördumise infopäringu vormis Tartu 
maakonnas, Elva vallas, Metsalaane külas, Lepiku (katastritunnusega 
33101:003:0655)

kinnistule juurdepääsu kavandamise võimaluste kohta riigiteelt nr 22150 
Elva - Puhja.

Pöördumise esitaja seotust nii Lepiku kinnistuga ei ole võimlik hetkel 
tuvastada. Käsitleme hetkel pöördumist infopäringuna, kuna see ei ole tulnud

kinnistusregistri andmetel kinnistu omaniku poolt ega kinnistu omaniku 
volikirja alusel tema poolt volitatud isiku poolt.

Infopäringuna anname selgitusi vastavalt piirkonnas kehtivate planeeringute 
põhimõtetele ja majandus- ja taristuministri 05.08.2015 määruse nr 106 „Tee 
projekteerimise

normid“ lisa „Maanteede projekteerimisnormid“ (edaspidi normid) nõuetele.

Infopäringu vastuskiri ei ole haldusakt, st kummalegi kirja osapoolele ei 
teki sellest õigusi ega kohustusi.

Kui ristumiskoht on mõeldud teenindama planeeritavat uut hoonet või muud 
rajatist, siis anname oma seisukohad kas kohaliku omavalitsuse 
detailplaneeringule või

kohaliku omavalitsuse projekteerimistingimustele.

Kui soovite taotleda juurdepääsu olemasolevale katastriüksusele selle tänase 
sihtotstarbe teenindamiseks (näiteks juurdepääsuks maatulundusmaale), siis

anname nõuded maaomaniku või tema volitatud esindaja taotluse alusel. 
Riigiteega seotud ristumiskohtade rajamine (k.a. olemasolevate 
rekonstrueerimine) toimub

järgnevalt:

1.	Riigiteel ja selle alusel maal toimuv on Transpordiameti haldusmenetlus. 
Ristumiskoha ehitamiseks tuleb küsida Transpordiameti nõuded.

Kinnistu omanikul (kuhu mahasõit rajatakse) tuleb esitada digiallkirjastatud 
taotlus. Juhul kui kinnistu omanik volitab enda eest tegutsema

kedagi teist, palume lisada taotlusele vastav volitus.  Taotlus peab 
sisaldama järgmist infot: kinnistu nimi, katastritunnus, mida kinnistule

kavandatakse, miks juurdepääsu vajatakse). Avaldus tuleb edastada e-posti 
aadressile [email-masked] <mailto:[email-masked]>

2.	Peale avalduse laekumist Transpordiamet vaatab üle ja hindab täiendavalt 
riigiteega seotud situatsiooni ning kui mahasõidu rajamine on riigiteel

võimalik, siis väljastab nõuded ristumiskoha projekteerimiseks ja 
ehitamiseks, kui aga ristumiskoha rajamine pole võimalik, siis väljastab 
keelduva resolutsiooni,

mille otsuse peale on võimalik esitada vaie Transpordiametile (Teelise 4, 
Tallinn, [email-masked] <mailto:[email-masked]> ) haldusmenetluse 
seaduses või kaebus Tallinna

Halduskohtule halduskohtumenetluse seadustikus sätestatud korras 30 päeva 
jooksul.

Peale projekteerimise nõuete väljastamist kinnistu omanik/huvitatud isik 
peab palkama teedeinseneri (projekti koostaval ettevõtjal ja/või isikul peab 
olema EhS kohane pädevus),

kes koostab meie poolt väljastatud nõuete alusel teeprojekti. Peale projekti 
valmimist tuleb see esitada eraldiseisvana Transpordiametile 
kooskõlastamiseks

(projekt esitatakse e-posti aadressile [email-masked] 
<mailto:[email-masked]>  ).

3.	Kooskõlastatud ristumiskoha projekti alusel sõlmib Transpordiamet 
huvitatud isikuga ristumiskoha ehitamise lepingu, mis on aluseks ehitustööde

läbiviimiseks.

Ristumiskoha projekteerimise ja ehitamisega seotud kulud kannab huvitatud 
isik.

Eelinfona saab öelda, et Lepiku kinnistule on võimalik riigiteelt juurdepääs 
kavandada. Mahasõidu asukoha saame määrata täpsemalt siis, kui kinnistu 
omanik  on esitanud meile riigiteelt

mahasõidu rajamiseks avalduse ning selgitanud selle rajamise täpset 
vajadust. Mahasõidu asukoha määrame ristumiskoha projekteerimise nõuete 
väljastamisel.

Kui Teil on täiendavaid küsimusi, siis võite pöörduda otse e-posti 
aadressile [email-masked] 
<mailto:[email-masked]>

Lugupidamisega

Herkki Rõõm

peaspetsialist

Projekteerimise osakonna Taristu kooskõlastuste üksus

+372 521 9446

www.transpordiamet.ee <http://www.transpordiamet.ee>

Valge 4 / 11413 Tallinn / Transpordiamet